
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL IŠPLĖSTINĖS PRAKTIKOS VAISTININKO PASLAUGŲ TEIKIMO REIKALAVIMŲ APRAŠO PATVIRTINIMO

2021 m. sausio 4 d. Nr. V-2
Vilnius

Vadovaudamasis Lietuvos Respublikos sveikatos priežiūros įstaigų įstatymo 10 straipsnio 6 punktu ir siekdamas Lietuvos Respublikoje pagerinti imunizacijos lygį ir imunoprofilaktikos paslaugų prieinamumą:
. Tvirtinu Išplėstinės praktikos vaistininko paslaugų teikimo reikalavimų aprašą (pridedama).
. Pavedu įsakymo vykdymą kontroliuoti viceministrui pagal veiklos sritį.



Sveikatos apsaugos ministras                                                                           Arūnas Dulkys


PATVIRTINTA
Lietuvos Respublikos sveikatos apsaugos ministro 
2021 m. sausio 4  d. įsakymu Nr. V-2



 SKYRIUS


.	Išplėstinės praktikos vaistininko  paslaugų teikimo reikalavimų aprašas (toliau – Aprašas) nustato minimalius reikalavimus specialistams, patalpoms, medicinos priemonėms (prietaisams), įrenginiams ir šių paslaugų teikimo organizavimo reikalavimus, kuriuos turi atitikti asmens sveikatos priežiūros įstaiga (toliau – ASPĮ), teikianti išplėstinės praktikos vaistininko paslaugas (toliau – paslaugos).
.	Paslaugos teikiamos juridinio asmens veiklos vietoje, turinčioje galiojančią vaistinės veiklos licenciją ir įstaigos asmens sveikatos priežiūros licenciją teikti asmens sveikatos priežiūros paslaugas.
.	Apraše vartojamos sąvokos suprantamos taip, kaip jos yra apibrėžtos Lietuvos Respublikos asmens sveikatos priežiūros praktikos įstatyme, Lietuvos Respublikos žmonių užkrečiamųjų ligų profilaktikos ir kontrolės įstatyme, Lietuvos Respublikos farmacijos įstatyme, ir kituose asmens sveikatos priežiūros paslaugų teikimą ir farmacinę veiklą reglamentuojančiuose teisės aktuose.
.	Apraše nustatyti reikalavimai taikomi paslaugas teikiančioms ASPĮ nepriklausomai nuo jų nuosavybės formos. 

 SKYRIUS


.	Paslaugas gali teikti tik išplėstinės praktikos vaistininkas.
.	Paslaugas teikiantis specialistas privalo turėti galiojančias:
.	asmens sveikatos priežiūros praktikos licenciją, suteikiančią teisę verstis asmens sveikatos priežiūros praktika pagal išplėstinės praktikos vaistininko profesinę kvalifikaciją;
.	vaistininko praktikos licenciją.

 SKYRIUS


.	 ASPĮ paslaugoms teikti turi būti įrengtos šios patalpos:
.	procedūrinis kabinetas (patalpa), atitinkantis Lietuvos higienos normoje HN 47-1:2012 „Sveikatos priežiūros įstaigos. Infekcijų kontrolės reikalavimai“, patvirtintoje Lietuvos Respublikos sveikatos apsaugos ministro  2012 m. spalio 19 d. įsakymu Nr. V-946 „Dėl Lietuvos higienos normos HN 47-1:2012 „Sveikatos priežiūros įstaigos. Infekcijų kontrolės reikalavimai“ patvirtinimo“ ir Lietuvos higienos normoje HN 47:2011 „Asmens sveikatos priežiūros įstaigos: bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. liepos 29 d. įsakymu Nr. V-737 „Dėl Lietuvos higienos normos HN 47:2011 „Asmens sveikatos priežiūros įstaigos: bendrieji sveikatos saugos reikalavimai“ patvirtinimo“ (toliau – HN 47:2011) nustatytus reikalavimus. HN 47:2011 40 punkte nurodyti reikalavimai šiam procedūriniam kabinetui (patalpai) neprivalomi;
. pacientų laukiamasis ar pacientų laukimo vieta, kuri gali būti įrengta vaistinės oficinoje, jei oficinos plotas yra didesnis už mažiausią leidžiamą oficinos plotą, ir atskirta pertvara (gali būti mobili) arba pažymėta pertvaros vieta. Jei paslaugas teikianti ASPĮ yra kitos ASPĮ patalpose, kaip pacientų laukimo vieta gali būti naudojamas kitos ASPĮ laukiamasis. 
.	ASPĮ turi būti įrengta tualeto patalpa pacientams, kuri gali būti bendra pacientams ir personalui arba įrengta kitoje pacientams prieinamoje pastato, kurio patalpose teikiamos paslaugos, vietoje.
.	Aprašo 7 punkte nurodytos patalpos įrengiamos vaistinės licencijoje nurodytose patalpose nepažeidžiant Vaistinių patalpų ir įrengimų reikalavimų, patvirtintų Lietuvos Respublikos sveikatos apsaugos ministro 2003 m. sausio 7 d. įsakymu Nr. V-7 „Dėl Vaistinių patalpų ir įrengimų reikalavimų patvirtinimo“ (toliau – Reikalavimai), nuostatų. 
Punkto pakeitimai:
Nr. V-1798,
2021-08-03,
paskelbta TAR 2021-08-03, i. k. 2021-16995            

. Jeigu juridinis asmuo toje pačioje veiklos vietoje (veiklos vietos adresu) turi įstaigos asmens sveikatos priežiūros licenciją teikti išplėstinės praktikos vaistininko paslaugas ir vaistinės veiklos licenciją, esant Lietuvos Respublikos teritorijoje paskelbtai valstybės lygio ekstremaliajai situacijai, ASPĮ, teikianti išplėstinės praktikos vaistininko paslaugas, nepažeisdama kitų teisės aktų, reglamentuojančių vaistinių preparatų laikymą ir medicininių atliekų tvarkymą, reikalavimų ir neperleisdama atsakomybės:
. įsigyjamus vaistinius preparatus gali laikyti toje pačioje veiklos vietoje (veiklos vietos adresu) kaip ir ASPĮ, teikianti išplėstinės praktikos vaistininko paslaugas, veikiančioje visuomenės vaistinėje įrengtoje patalpoje ar vietoje;
. savo veikloje susidarančias medicinines atliekas (išskyrus radioaktyviąsias medicinines atliekas) gali laikinai laikyti medicininių atliekų saugykloje, įrengtoje toje pačioje veiklos vietoje (veiklos vietos adresu) kaip ir ASPĮ, teikianti išplėstinės praktikos vaistininko paslaugas, veikiančios visuomenės vaistinės patalpoje ar vietoje, įrengtoje vaistinės patalpoje, kurioje nėra laikomi, parduodami, priimami, tvarkomi vaistiniai preparatai, perpakuojama, perfasuojama vaistinių preparatų pakuotė, keičiama jos pateiktis ar vykdoma Reikalavimų 16 punkte nurodyta veikla. 
Papildyta punktu:
Nr. V-1798,
2021-08-03,
paskelbta TAR 2021-08-03, i. k. 2021-16995        

 SKYRIUS


.	 ASPĮ privalo būti:
.	kraujospūdžio matavimo aparatas;
.	termometras kūno temperatūrai matuoti;
.	bendrosios paciento apžiūros kušetė arba funkcinė kėdė;
. asmens sveikatos priežiūros įstaigos pirmosios medicinos pagalbos rinkinys, atitinkantis Asmens sveikatos priežiūros įstaigos pirmosios medicinos pagalbos rinkinio apraše, patvirtintame Lietuvos Respublikos sveikatos apsaugos ministro 2003 m. liepos 11 d. įsakymu 
Nr. V-450 „Dėl Asmens sveikatos priežiūros įstaigos pirmosios medicinos pagalbos rinkinio aprašo, Pirmosios pagalbos rinkinio aprašo ir Asmens sveikatos priežiūros ir farmacijos specialistų kompetencijos, teikiant pirmąją medicinos pagalbą, aprašo patvirtinimo“, nustatytus reikalavimus; 
Papunkčio pakeitimai:
Nr. V-722,
2021-04-06,
paskelbta TAR 2021-04-06, i. k. 2021-07128            

.	jei teikiamos imunoprofilaktikos asmens sveikatos priežiūros paslaugos – priemonės ir įrenginiai, nurodyti Imunoprofilaktikos organizavimo ir atlikimo tvarkos apraše, patvirtintame Lietuvos Respublikos sveikatos apsaugos ministro 2002 m. rugsėjo 23 d. įsakymu Nr. 468 „Dėl Imunoprofilaktikos organizavimo ir atlikimo tvarkos aprašo patvirtinimo“ (toliau – Imunoprofilaktikos organizavimo ir atlikimo tvarkos aprašas).

 SKYRIUS


.	Išplėstinės praktikos vaistininkas paslaugas teikia pagal kompetenciją, nustatytą Lietuvos medicinos normoje MN 170:2020 „Išplėstinės praktikos vaistininkas“, patvirtintoje Lietuvos Respublikos sveikatos apsaugos ministro 2020 m. gruodžio 15 d. įsakymu Nr. V-2921    „Dėl Lietuvos medicinos normos MN 170:2020 „Išplėstinės praktikos vaistininkas“ patvirtinimo“.
.	Paslaugas teikianti ASPĮ duomenis, susijusius su pacientų sveikata ir jos priežiūra, turi tvarkyti elektroniniu būdu, vadovaudamasi Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašu, patvirtintu Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“.
.	 Išplėstinės praktikos vaistininkas, teikdamas imunoprofilaktikos paslaugas, skiria ir atlieka vakcinaciją:
. erkinio encefalito ir sezoninio gripo vakcinomis, vadovaudamasis Imunoprofilaktikos organizavimo ir atlikimo tvarkos aprašu;
. COVID-19 ligos (koronaviruso infekcijos) vakcinomis, vadovaudamasis Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašu, patvirtintu Lietuvos Respublikos sveikatos apsaugos ministro 
2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“. 
Punkto pakeitimai:
Nr. V-722,
2021-04-06,
paskelbta TAR 2021-04-06, i. k. 2021-07128            

.	Jei paslaugas teikianti ASPĮ, į kurią kreipėsi pacientas, dėl paciento sveikatos būklės imunoprofilaktikos asmens sveikatos priežiūros paslaugų jam suteikti negali, ji tokiam pacientui turi  rekomenduoti kreiptis į šeimos gydytoją, prie kurio pacientas yra prisirašęs. 

 SKYRIUS

.	Už pacientui padarytą žalą paslaugas teikianti ASPĮ atsako Lietuvos Respublikos pacientų teisių ir žalos sveikatai atlyginimo įstatymo ir kitų teisės aktų, reglamentuojančių pacientui padarytos žalos atlyginimą, nustatyta tvarka.
______________________



Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-722,
2021-04-06,
paskelbta TAR 2021-04-06, i. k. 2021-07128                
Dėl Lietuvos Respublikos sveikatos apsaugos ministro 2021 m. sausio 4 d. Įsakymo Nr. V-2 ,,Dėl Išplėstinės praktikos vaistininko paslaugų teikimo reikalavimų aprašo patvirtinimo“ pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-1798,
2021-08-03,
paskelbta TAR 2021-08-03, i. k. 2021-16995                
Dėl Lietuvos Respublikos sveikatos apsaugos ministro 2021 m. sausio 4 d. įsakymo Nr. V-2 „Dėl Išplėstinės praktikos vaistininko paslaugų teikimo reikalavimų aprašo patvirtinimo“ pakeitimo

